CELEX: 62011FN0143
Language: et
Date: 2011-12-27 00:00:00
Title: Kohtuasi F-143/11: 27. detsembril 2011 esitatud hagi — ZZ versus komisjon

3.3.2012   
            
            
               ET
            
            
               Euroopa Liidu Teataja
            
            
               C 65/26
            
         27. detsembril 2011 esitatud hagi — ZZ versus komisjon
   (Kohtuasi F-143/11)
   2012/C 65/52
   Kohtumenetluse keel: itaalia
   
      Pooled
   
   
      Hageja: ZZ (esindaja: advokaat G. Cipressa)
   
      Kostja: Euroopa Komisjon
   
      Hagi ese ja sisu
   
   Nõue tühistada komisjoni vaikimisi otsus mitte hüvitada hagejale kohtuasjas F-81/09: Marcuccio vs. komisjon tekkinud kohtukuludest ühte neljandikku, mis mõisteti kostjalt välja 15. veebruari 2011. aasta kohtuotsusega.
   
      Hageja nõuded
   
   
               —
            
            
               tühistada komisjoni langetatud või igal juhul komisjonile omistatav otsus, millega jäeti rahuldamata hageja 16. augusti 2011. aasta kaebus, mis oli lähetatud komisjoni õiguslikule esindajale pro tempore ning komisjoni ametisse nimetavale asutusele;
            
         
               —
            
            
               tuvastada, et komisjon jättis võtmata vajalikud meetmed, et täita Avaliku Teenistuse Kohtu 15. veebruari 2011. aasta otsust kohtuasjas F-81/09: Marcuccio vs. komisjon, ja eeskätt meetmed 15. veebruari 2011. aasta kohtuotsuse kohtukulusid puudutava osa täitmiseks;
            
         
               —
            
            
               mõista komisjonilt hageja kasuks välja 3 316,31 eurot, mille pealt osas, milles see ei ole hagejale tasutud, tuleb maksta iga-aastaselt kapitaliseeritavat 10 %-aastamääraga intressi alates homsest kuni kõnealuse summa täieliku tasumiseni;
            
         
               —
            
            
               mõista komisjonilt hageja kasuks välja 5,00 eurot päevas alates homsest iga täiendava päeva kohta, mil ei ole kõnealuseid meetmeid võetud ja nii 17. augustile 2011 järgneva 180 päeva jooksul, kusjuures mainitud 5,00 eurot tuleb tasuda iga päeva lõpuks ja kui seda ei tehta, siis tuleb sellelt maksta hageja kasuks iga-aastaselt kapitaliseeritavat 10 %-aastamääraga intressi alates päevast, mil makse tuli teha, kuni päevani, mil see tehakse;
            
         
               —
            
            
               mõista komisjonilt hageja kasuks välja 6,00 eurot päevas alates homsest iga täiendava päeva kohta, mil ei ole kõnealuseid meetmeid võetud ja nii alates 17. augustile 2011 järgnevast 181. päevast kuni 17. augustile 2011 järgneva 270. päevani, kusjuures mainitud 6,00 eurot tuleb tasuda iga päeva lõpuks ja kui seda ei tehta, siis tuleb sellelt maksta hageja kasuks iga-aastaselt kapitaliseeritavat 10 %-aastamääraga intressi alates päevast, mil makse tuli teha, kuni päevani, mil see tehakse;
            
         
               —
            
            
               mõista komisjonilt hageja kasuks välja 7,50 eurot päevas alates homsest iga täiendava päeva kohta, mil ei ole kõnealuseid meetmeid võetud ja nii alates 17. augustile 2011 järgnevast 270. päevast kuni 17. augustile 2011 järgneva 360. päevani, kusjuures mainitud 7,50 eurot tuleb tasuda iga päeva lõpuks ja kui seda ei tehta, siis tuleb sellelt maksta hageja kasuks iga-aastaselt kapitaliseeritavat 10 %-aastamääraga intressi alates päevast, mil makse tuli teha, kuni päevani, mil see tehakse;
            
         
               —
            
            
               mõista komisjonilt hageja kasuks välja 10,00 eurot päevas alates homsest iga täiendava päeva kohta, mil ei ole kõnealuseid meetmeid võetud ja nii alates 17. augustile 2011 järgnevast 361. päevast kuni lõpmatuseni, kusjuures mainitud 10,00 eurot tuleb tasuda iga päeva lõpuks ja kui seda ei tehta, siis tuleb sellelt maksta hageja kasuks iga-aastaselt kapitaliseeritavat 10 %-aastamääraga intressi alates päevast, mil makse tuli teha, kuni päevani, mil see tehakse;
            
         
               —
            
            
               mõista kohtukulud välja kostjalt.